Claude Benet denuncia una multa de 7.000 euros per "dos documents no signats"\nL'exministre crítica els imports que ha de pagar la seva acadèmia de llengües per la manca del certificat de seguretat i no haver fet contracte a una treballadora, tot i respectar totes les condicions\nL'exministre, Claude Benet.\nActualitzada 30/01/2021 a les 17:45\nL'exministre de Turisme del Govern de Jaume Bartumeu, Claude Benet, ha denunciat a través del seu compte de Facebook dues multes que ha rebut la seva acadèmia de llengües per un valor total superior als 7.000 euros. En el vídeo de més de sis minuts, explica que va contractar una dona per fer de professora de francès, amb qui va "cometre l'error" de no fer-li signar un contracte. La professora, que "evidentment estava declarada a la CASS" i "les condicions se li van respectar sempre", els va demanar que li avancessin el sou del mes següent ja que es trobava en precarietat econòmica. Al cap de sis mesos, li van comunicar que no podien seguir mantenint la condició d'anar-li pagant de dos mesos en dos mesos i li van explicar que rebria la nòmina mensual. Amb tot, ella va renunciar a la feina davant del canvi i va anar a denunciar-ho al servei d'Ocupació i Treball.\nUna vegada es va dur a terme la inspecció, Ocupació va incoar un expedient per la manca de contracte. A més, en fer la inspecció van veure que no tenia el certificat de seguretat al treball. "M'havien demanat 50 hores de formació presencial en el seu moment, cosa que no vaig poder fer", explica Benet, que puntualitza que "tot i no tenir el certificat, la seguretat és una cosa que hem tingut sempre molt present", i mostra els extintors, les llums d'evacuació i les classes.\nCom a conseqüència de la manca del contracte amb la treballadora i el certificat, va rebre primer una multa de 1.100 euros i posteriorment una altra de 6.055 euros. "Per dos documents no signats, sobre aspectes que no es deixen de respectar totes les condicions, em tocarà pagar 7.000 euros", lamenta Benet, que acaba amb una crítica a l'Administració. "Jo he treballat amb ells i i hi ha gent molt maca i interessant, però hi ha gent que no té absolutament cap sensibilitat ni cap mirament i fins i tot diria que no fan la feina com cal ja que no he vist mai cap inspector", indica.\n#39 Gustavo Prodoprigora\nClaude Benet es una persona de bien con un gran corazón y solidaridad es una injustícia lo què han hecho ...\n#38 Canòlich MO\nEspero que recapacitin, aquesta multa no té justificació.\n#37 Lo precencionista\nXiringuito de prevencio de riscos va dir..Es un negoci que s´han montat 4 amiguets i que no aporta absolutament res en seguretat. Excepte pagar la multa de fer el curs de 50 hores ( que t´el donen en una tarda i 4 fotocopies) venir un cop a l´any a posarte enganxines, i cobrarte revisións mediques de "xixinabo" a 10 cops les tarifes de la CASS.\nDepèn del proveïdor de serveis que tinguis. Si tens aquesta percepció, canvia de proveïdor.\n#36 Simpatitzant de la CNT\nPer cert, tenir el curs de 50 hores, t'estalvia 1.101 € de multa, si te'l donen en una tarda amb 4 fotocòpies, queixa't a Consum i canvia de proveïdor i les revisions tenen una feina darrera per part d'administració, tècnics i personal sanitari. Com és un negoci privat, no està convencionat amb la CASS però també queixat al govern per canviar-ho.\n#35 Simpatitzant de la CNT\nAllò que no heu entès els empresaris, és que qui heu d'implantar les mesures que us assessoren des del Servei de Prevenció que teniu contractat, sou vosaltres. Si no implanteu mesures, i tot sempre està igual, poca cosa es pot fer excepte repetir el que ja s'ha dit.\nEs acollonant va dir..Cap comentari en contra del bitxo aquest de professora, li adelanta sis mesos la nomina per ajudar-la i ningu es posa amb ella i linxando al claude que es gerundio\nA Inlingua d' Encamp no tindran cap sanció, no os preocupeu ...\nEl Claude Benet es una molt bona persona. Crec que ha pecat d'ingenu amb una mala persona aprofitada, com n'hi han algunes. Aquesta dona quedarà impune???? La prevenció de riscos al treball??? Con día Algú altre... Un xiringuito. És clar que s'han de complir les normes... I doncs, els que soldàven als Serradells sense extintor i envoltats plàstics... Com se l' in diu a això??? I de resultes greuges a tota la població... Quines responsabilitats s'han depurat? I la gent que porta més d'u any de baixa perquè sabia que la farien fora de la feina i la CASS no fa res????\n#31 El defendré sempre\nLaw va dir..Aquest senyor tenia els seus empleats sense cap formació en riscos laborals. Estava per tant vulnerant els drets dels seus treballadors per estalviar diners. Això és així a Andorra i en qualsevol país occidental... Doncs no entenc com podeu dir que és rant bona persona...\nNo Hi ha persona més sensible, leal, que en Claude en aquests moments, als que ni heu tractat amb ell i no teniu ni idea de les hores invertides gratuitament en ajudar qualsevol que Ho necessiti! Es realment algú que estima la seva Terra, sempre ha donat a canvi de res, així que un respecte, ben gran es mereix! Prou prejudicis de qui no coneixeu ni sabeu amb tot el que s'implica! Aquest Andorrà, sí es un Andorrà amb arrels i valors que brillen per la.seva absència per part de govern.\nJordi va dir..La llei ha de ser per tothom igual.\nPer al Costa també? Ja ho veurem.


L’adult | Estels, espai de vida i joc\nL’ACTITUD DE L’ADULT: LA FUNCIÓ EDUCADORA I CUIDADORA DE LA MARE I EL PARE DE DIA\nCal donar als infants l’espai necessari per créixer, que sentin la nostra presència sense que se’ls faci invasiva. Hem d’acceptar que hi ha reptes que nosaltres no podem resoldre per ells i que, si ho fem, els fem perdre una oportunitat per créixer.\nEl nostre paper com acompanyants que assistim el joc es centra en atendre les necessitats concretes de cada infant sense jutjar allò que fan, acceptant-lo incondicionalment, per tal d’establir una relació amb cadascun d’ells pel que són, no pel que fan. Així oferim unes condicions que permeten a l’infant expressar-se com és sense por de ser jutjat, interpretat ni comparat amb ningú més.\nA Estels no només aprenen els infants, també ho fem els adults, tot redescobrint la capacitat de meravellar-nos amb la vida, que tant ens parla d’ella mateixa en la mirada dels petits. Si és cert que per educar un infant fa falta una tribu, no ho és menys que per educar una tribu fa falta un infant de qui tenir cura. Ens interessa donar importància als petits gestos inacabats dels que parlen Emmi Pikler i Anna Tardos. Gestos que ens permeten cultivar l’espera i el respecte en la relació amb els infants:


Restauren el campanar de l'església de Serinyà\nUns operaris estan treballant aquest estiu en la restauració i rehabilitació del campanar de l'església de Sant Andreu de Serinyà, un temple d'origen romànic del qual ja es té constància documental al segle XII i que al llarg del temps ha estat objecte de diverses reformes.\nLes obres no són d'urgència, sinó que estan integrades en el pla de manteniment d'esglésies de la diòcesi, segons han informat des del Bisbat de Girona. El projecte inclou, com a intervencions més remarcables, la substitució de les teules de la coberta (que és de quatre vents), la rehabilitació dels cairats (de roure) de la part inferior del teulat i la restauració dels pilars de l'estructura.\nEl campanar és l'element arquitectònic que més identifica el temple. És una torre imponent aixecada sobre l'extrem de la nau que toca a la façana, i a la qual s'accedeix per unes escales exteriors situades a la cara nord del temple.\nLa torre campanar té dos nivells. En el de baix hi ha vuit obertures tancades amb un arc de volta de canó, mentre que en el nivell superior, el campanar té el mateix nombre d'obertures verticals, però de forma rectangular.\nEl cost d'aquesta inversió és d'uns 38.000 euros, que aporten el Bisbat de Girona, l'Ajuntament, la Diputació i la Generalitat. Si es compleixen els terminis previstos, les obres estaran enllestides a la tardor.\nPublicada al diari "El PuntAvui", 28 d'agost de 2016 - Ramon Estéban - Serinyà


El president més jove és politòleg, alcalde de Sarrià de Ter des del 2007 i va entrar al Parlament com a diputat el 2012\nRedacció 17/01/2018 - 12.47 Actualitzat 17/01/2018 - 14.51\nPer molts Roger Torrent és un dels valors emergents d'ERC. Va participar activament a la campanya del 21D colze a colze amb Marta Rovira, gairebé com un número 2 del partit.\nNascut a Sarrià de Ter el 1979, Torrent és llicenciat en Ciències Polítiques per la UAB i màster en estudis territorials i urbanístics per la UPC.\nEl 1998 va entrar a les joventuts d'Esquerra Republicana, l'any següent ja era regidor del seu poble i el 2007, amb 28 anys, el van nomenar alcalde.\nDiputat des del 2012\nEl 2012 va fer el salt des de la política municipal i es va convertir en diputat al Parlament. Aquella legislatura va acabar plegant, però el 2015 hi va tornar com a diputat de Junts pel Sí, i n'ha estat portaveu adjunt del grup parlamentari.\nFins ara ha compaginat aquest càrrec amb el d'alcalde, amb majoria absoluta des del 2015. A les eleccions del 21D va ser el número 2 a la llista d'ERC per Girona, i ja ha anunciat que deixarà l'Ajuntament per dedicar-se en exclusiva a fer de president del Parlament.\nAquest dimarts es va saber que Torrent era l'aspirant a ocupar aquest càrrec en un moment polític especialment delicat. Amb ell, ERC aposta per un perfil del partit al capdavant del Parlament, i no per un independent. Té una idea clara de com ha de ser la presidència del Parlament:\n"Això és el que s'ha de fer al Parlament: poder parlar de tot, poder debatre de tot, i poder votar allò que ens mandaten els ciutadans de Catalunya. Per vies legítimes, per vies reglamentàries i per vies legals."\nAmb 38 anys, Torrent s'ha convertit en el president del Parlament més jove des de la restauració de la democràcia.\nÀudio relacionat: En una frase. Roger Torrent (ERC) - juny 2013\nEleccions 21D Article 155 Procés català Investidura Govern empresonat


Tàndem edicions presenta la novel·la 'La taverna del cau de la lluna', de Vicent Usó - VilaWeb\nTàndem edicions presenta la novel·la 'La taverna del cau de la lluna', de Vicent Usó\nTàndem Edicions acaba de presentar la novel·la 'La taverna del cau de la lluna', de Vicent Usó. Guardonada amb el Premi Ulisses de Narrativa, presenta onze narracions que poden llegir-se independentment, motiu pel qual hi ha que el considera un recull de contes. Tot i així, els contes comparteixen espai, temps i personatges i també unes històries que, sense perdre autonomia, van enllaçant-se de tal manera que enmarca el llibre dins el gènere novel·lístic. L'obra queda ambientada en paissatges muntanyosos en perill, i presenta situacions diverses que rossen amors límit, llegendes marcades per l'oblit, morts violentes i confessions que no deixen d'especular.\nVicent Usó (Vila-real 1963), és escriptor i periodista i ha treballat com a guionista de documentals i d'espectacles teatrals. Entre altres llibres ha publicat: 'La mirada de Nicodemus' (1997); 'La cançó de la terra estimada' (1992); 'I en els arbres i en el vent' (1995); 'Tan oberta com sempre' (1998); i 'Maig era un mes sense pluja' (2000).


lo carrer del riu: La Moncloa assegura que buscarà altres vies per desplegar l'Estatut si el TC el retalla\nLa Moncloa assegura que buscarà altres vies per desplegar l'Estatut si el TC el retalla\nAixò és la cabosse!!*!! El govern espanyol garantirà el desenvolupament de l'Estatut malgrat que el Tribunal Constitucional espanyol (TC) en dicti una sentència adversa. Fonts de la presidència del govern de l'Estat han assegurat que la Moncloa acatarà totalment la sentència però que hi ha vies per garantir que l'Estatut tiri endavant. El conseller d'Interior, Joan Saura, considera suficient aquesta opció i veuria bé buscar 'vies jurídiques' per aplicar-lo. En canvi, Joan Ridao s'hi oposa perquè seria 'tornar a l'autonomisme tronat dels anys 80'. 'Jo crec que estaríem davant d'un fracàs no del catalanisme sinó de l'estat autonòmic', ha assegurat.\nAvui: El govern espanyol garanteix el desplegament de l’Estatut en cas que el TC el retalli\nLa vicepresidenta primera del govern espanyol, Maria Teresa Fernández de la Vega, ha llançat aquest diumenge un missatge de 'tranquil·litat' davant les informacions que apunten que la sentència del Tribunal Constitucional espanyol (TC) sobre l'Estatut s'endarrerirà fins al Nadal o fins i tot l'estiu del 2010. Tot i que ha reiterat que al seu executiu li agradaria que les decisions dels jutges 'fossin més ràpides', ha recordat que el recurs sobre l'Estatut és 'complex' i ha demanat 'respecte' pels temps del TC espanyol. En tot cas ha destacat que, mentre no hi ha sentència, l'Estatut s'aplica 'amb absoluta normalitat'.\nAvui: De la Vega assegura que no la "preocupa" que el TC retardi més la seva decisió sobre l'Estatut


Última hora: Un nou país europeu imposa quarantena als viatgers que tornen d'Espanya\nLes illes Balears i Canàries queden exemptes de la mesura | Catalunya Diari\nSuïssa se suma a les restriccions per als viatgers procedents d'Espanya\nLes illes Balears i Canàries queden exemptes de la mesura\nper Paula Montalvo / ACN 05/08/2020 15:57h\nSuïssa ha afegit Espanya a la llista de països amb un «risc alt d'infecció» per coronavirus. Això significa que totes aquelles persones que hagin estat a l'estat espanyol durant les dues setmanes anteriors a l'arribada a Suïssa hauran de passar deu dies en quarantena.\nLes Illes Balears i les Canàries queden exemptes de la restricció, que tampoc s'aplicarà a viatgers que hagin fet una escala en aeroports espanyols inferior a 24 hores. Les autoritats helvètiques avisen que la quarantena s'aplicarà independentment de si la persona en qüestió ha donat negatiu a un test de covid-19 i presenta un document que així ho certifiqui.\nLa llista, actualitzada regularment tenint en compte la situació epidemiològica arreu del món, actualment inclou 46 països i territoris. Les multes previstes per a qui no respecti les restriccions ascendeixen a 10.000 francs suïssos — aproximadament 9.300 euros —.\nS'allarga la llista: Molts països imposen restriccions o recomanen no viatjar a Catalunya\nA mesura que empitjora la situació a l'Estat, molts països se sumen a les iniciatives de recomanar no viatjar a Espanya i, per conseqüent a Catalunya. En concret, ja són més d'una desena els països europeus que imposen restriccions o recomanen no viatjar a Catalunya pels rebrots de la Covid-19.\nDinamarca ha estat l'últim a unir-se a aquesta llista, després que el ministeri d'Exteriors hagi recomanat que els viatgers que tornen de Catalunya, l'Aragó i Navarra es facin un test a la tornada al país. Malgrat alertar de les «altes taxes d'infecció», el govern danès no desaconsella viatjar a aquests territoris, cosa que sí fan Alemanya i França en el cas de Catalunya.\nEn el cas del Regne Unit, la recomanació de no viatjar és a tot Espanya i imposa una quarantena de 10 dies. Finlàndia també recomana fer un aïllament de 14 dies als viatgers provinents d'Espanya.\nEl govern francès va ser el primer que va demanar evitar els viatges no essencials a Catalunya i recomanar als seus ciutadans que es fessin un test a la tornada. Després, els Països Baixos van aconsellar evitar anar a Barcelona i la seva àrea metropolitana, mentre que Bèlgica prohibeix els viatges a Lleida i Osca i recomana «augmentar la vigilància» en viatjar a Catalunya i altres territoris de l'Estat.\nÚltima hora Última hora Actualitat Última hora Malaltia Última hora Viatge Última hora Suïssa\nConfirmat: Els sous baixaran a Espanya a partir de setembre i ja se sap quant


Westbeach Resort Bideford Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 54 allotjaments a Bideford.\nNelson Road, , Westward Ho, Bideford, Regne Unit, EX39 1LF - Excel·lent ubicació - Veure al mapa\nMés informació sobre Westbeach Resort\nTant si es tracta d'un viatge de plaer com si és de negocis, Westbeach Resort és una elecció d'allotjament magnífica quan visiten Westward. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Westbeach Resort, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, balcó/terrassa, aparell de televisió LCD/pantalla de plasma, reproductor de DVD/CD a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km). Gaudeixi d'incomparable serveis i d'una localització de prestigi a Westbeach Resort.


Olga Xirinacs: PACIÈNCIA\n22 de maig de 2013 a les 21:08\nDoncs me n'alegro molt! Pinta bé :)\n22 de maig de 2013 a les 22:29\nEnhorabona. I seguint amb el castellà, quien la sigue, la consigue.\n22 de maig de 2013 a les 23:02\nEls llibres tenen vida pròpia, no saps mai quin camí agafaran... Ha sigut tard, però més val això que res! Felicitats!\n22 de maig de 2013 a les 23:05\nJo també me n'alegro molt. Enhorabona, Olga, esperem que si que segueixi la ratxa en les traduccions.\n23 de maig de 2013 a les 1:11\nSento una viva emoció per l'aparició de la traducció al castellà de "Al meu cap una llosa". L'he llegida diverses vegades i cada vegada hi trobo més coses. No és això, el que en diem un clàssic de la literatura? Els clàssics són com fonts que mai no esgoten el seu cabal. Felicitacions.\n23 de maig de 2013 a les 9:58\nVal més tard que mai, però potser no tan tard, oi? Sigui com sigui, enhorabona, Olga. Jo començaré per l'original catalana, que no l'he llegida i veient el comentari de la Teresa me'n vénen moltes ganes.\n23 de maig de 2013 a les 11:16\nQue te l'has fet tu vol dir que tu n'has fet la traducció? M'agrada el títol.\n23 de maig de 2013 a les 11:40\nM'ho imagino: la duresa, la lluita, les poques carícies.\nHa arribat la llum.\n23 de maig de 2013 a les 11:45\nDesprés de tots aquests anys, haurà estat una experiència curiosa fer-ne la traducció, oi Olga?\n23 de maig de 2013 a les 11:51\nMassa sovint els organismes oficials s’omplen la boca per parlar de cultura, quan la realitat és que hi ha ben poca capacitat d’acció, ja sigui per falta de capacitat o de diners.\nA aquestes alçades, com es pot entendre que l’obra de l’autora catalana més premiada estigui sense traduir?\nEn tot cas, felicitats a tu i a Pagés per la nova obra.\n23 de maig de 2013 a les 12:41\nGràcies a la teva tossuderia i a l'editor Lluís Pagès. feliç recorregut per a aquesta novel·la entre el públic espanyol que s'ho mereixi (que ens consta que és nombrós).\n23 de maig de 2013 a les 18:17\nEnhorabona, Olga. D'això se'n diu ser perseverant i no morir en l'intent! Espero que el llibre tingui molt d'èxit entre els qui només saben llegar en castellà.\n23 de maig de 2013 a les 18:54\nUn gran i molt bon llibre, recordo molt bé com una amiga i admiradora teva me'l va recomanar quan va sortir, m'alegro que revifi com mereix, de tota manera el panorama actual de la literatura nostrada és ben galdós, en general. Un clàssic, com comenta Teresa.\n24 de maig de 2013 a les 6:55\nM'alegre molt, felicitats. Això de les traduccions és ben complicat i la notícia mereix celebrar-se.\n24 de maig de 2013 a les 10:53


Butlletí 3. AVV Dreta de l'Eixample\nUs presentem el butlletí 3 de l'Associació de Veïns i Veïnes de la Dreta de l’Eixample.\nL’Ajuntament de Barcelona suspèn llicències a 10 finques de l’Eixample.\nLa Comissió d'Ecologia, Urbanisme i Mobilitat, en sessió celebrada el dia 15 de febrer de 2017, adoptà una suspensió de llicències durant un any a 10 finques de l’Eixample de propietat privada i qualificades d’equipament, amb la finalitat d’estudiar la modificació del Pla General Metropolità, per tal d’avaluar la possibilitat de passar a ser equipaments d’ús públic. Aquest instrument urbanístic previst a l'article 73.1 del Text Refós de la Llei d'Urbanisme, permetria augmentar les dotacions públiques en un sector amb manca d’equipaments com és l’Eixample.\nDes de l’AVV de la Dreta de l’Eixample valorem positivament aquesta primera mesura de govern, malgrat que de moment, només dues de les finques afectades entrarien dins dels límits de la Dreta de l’Eixample però, amb una posició totalment perifèrica. L’Associació de Veïnes i Veïns seguirà treballant per reclamar equipaments en el sector central de la Dreta de l’Eixample, encetant un nou projecte amb l’objectiu de denunciar els Dèficits d’equipaments en matèria escolar, cultural, esportiva i assistencial.\nLa documentació restarà exposada als efectes de l'article 23.2 del Reglament de la Llei d'Urbanisme, en el Departament d'Informació i Documentació de la Gerència d'Ecologia, Urbanisme i Mobilitat (Av. Diagonal, núm. 230). Per tal d'acomplir el punt 2 del citat article 23, i als efectes de garantir l'accés per mitjans telemàtics, també podrà consultar-se a: http://ajuntament.Barcelona.cat/ecologiaurbana.\nEl dia 8 de març és una Diada que vol reivindicar el feminisme denunciant el masclisme i els micromasclismes, així com commemorar la lluita de la dona per la seva participació juntament amb l'home al camp del treball, i per tant, al dret a la independència econòmica, i a la societat en general.\nLa celebració del Dia Internacional de les Dones engloba diferents actes a tota la ciutat (www.agendadonesbcn.org); al districte de l’Eixample podem gaudir, fins al 31 de març, de l’exposició itinerant sobre el Consell de les Dones de l’Eixample, un espai de debat que va néixer l’any 1994 per donar veu a les entitats i grups que treballen per la igualtat i la no discriminació i contra la violència masclista des del districte.\nAquesta exposició vol mostrar i reconèixer la tasca de totes les entitats que treballen amb i per les dones de l’Eixample que, des de la seva diversitat, uneixen els seus esforços dia a dia per millorar la vida de les dones i, de retruc, la de tota la societat.\nLa Plataforma Unitària contra les Violències de Gènere va organitzar el passat 20 de febrer una concentració a la plaça Sant Jaume per tal de denunciar el degoteig imparable de feminicidis. En el que portem del 2017, 20 dones han estat assassinades a l'Estat Espanyol a causa del terrorisme masclista.\nEn l'acte, que va reunir una vuitantena de persones, el col·lectiu Dones x Dones va homenatjar a Berta Cáceres en el 1r aniversari de l'assassinat d'aquesta destacada activista mediambiental (Cáceres pertanyia a l'organització Consell Cívic d'Organitzacions Populars i Indígenes d'Hondures). Segons fons de Global Witness, més de 120 activistes mediambientals han estat assassinats i assassinades des del 2010 a Hondures. En l'acte, Dones x Dones van manifestar la necessitat de lluita per la defensa dels drets humans, els drets de les dones i la terra i van recordar a totes les dones assassinades per la seva resistència contra les multinacionals i el patriarcat.\nVolem l’Institut Angeleta Ferrer\nL’Associació de Veïnes i Veïns de la Dreta de l’Eixample s’ha adherit al Manifest “Volem l’Institut Angeleta Ferrer”. L’Institut Angeleta Ferrer és un projecte de nova construcció (iniciat el 1995 amb terrenys municipals disponibles al carrer Marina 193-195), redactat i licitat que la crisi es va encarregar de deixar abandonat. El nou IES Angeleta Ferrer podria donar servei a tres barris: Sagrada Família, Fort Pienc i Dreta de l’Eixample, el que significaria reduir els dèficits de places públiques i les demandes actuals del sector, incrementades per la crisi econòmica.\nSí, sí, sí, Volem Acollir\nLa manifestació organitzada per la Plataforma "Casa nostra és casa vostra" del passat 18 de febrer en favor de l'acollida de les persones refugiades va ser un èxit de la ciutadania; l'assistència, segons els organitzadors, va ser al voltant de 500.000 persones.\nL'AVV de la Dreta de l'Eixample s'ha adherit al manifest de la Plataforma donant, així, suport a la Crida a les Institucions Catalanes per actuar en matèria d'acollida, defensar el dret de lliure circulació de les persones i treballar per eradicar les causes de la injustícia i la violència.\nEn aquest sentit, la Xarxa ciutadana Barris Refugi i Barri Obert impulsa accions i recull propostes de refugi i acollida per tal de participar activament en el projecte de Barcelona - Ciutat Refugi. Des de l'AVVDE estem oberts a rebre propostes dels Veïns i Veïnes del Barri que hi vulguin col·laborar.\nCarrer València 302 08009 Barcelona\nVols deixar de rebre aquests e-mails? Dona't de baixa aquí\nAssociació de Veïns Dreta de l'Eixample · C/ Valencia,302 · Barcelona, NJ 08009 · Spain


Categoria: RSC - Mas Albornà\nSom presents als premis Respon.cat\nLa Fundació Mas Albornà va participar als sisens Premis de la Responsabilitat Social de Catalunya, que van reconèixer cinc empreses, un territori i una persona pel seu compromís amb l’RSC.\nInstitucional, Interessants, Mas Albornà, RSC\nL’obrador de Mallart Artesans Xarcuters, la marca d’embotits socials de Mas Albornà rep la visita de la Fundació Ared.\nInstitucional, Interessants, Mallart, RSC\nLa Fundació Mas Albornà ja és membre de Respon.cat. un organisme que vol implicar les empreses i les organitzacions més compromeses amb la responsabilitat social amb l’objectiu de promoure un salt qualitatiu i quantitatiu de l’RSE a Catalunya. Aquest projecte pretén oferir un espai de trobada i col·laboració entre empreses de sectors, territoris i dimensions … Més\nMas Albornà participarà en el 46è Congrés Nacional de JCI Catalunya que es celebra del 17 al 19 d’octubre a Vilafranca del Penedès. Nosaltres com a organització col·laboradora donarem a conèixer les activitats que realitzem en matèria de RSC. En aquest congrés es pretén donar a conèixer el Pacte Mundial per la RSC (Responsabilitat Social Corporativa) … Més\nViu la Vinya participa a Forética\nEl passat 15 de novembre Mas Albornà en col•laboració amb Bodegas Torres va participar a la quarta edició del CSR MarketPlace de Forética al pavelló de Convenciones de la Casa de Campo a Madrid per presentar la iniciativa VIU LA VINYA dins de la categoria “Impacte a la comunitat”. En aquesta vàrem presentar la singularitat … Més


El retorn de The Chanclettes - Your disco needs you - Time Out Barcelona\ndimecres, 27/11/2013 | Clubs, General, Teatre\nDesprés d’un any i mig sense actuar a Barcelona, The Chanclettes estrenen nou xou. S’anomena On the air i es podrà veure tots els dilluns de desembre a partir de les dues de la matinada a la Metro. Us donem sis motius perquè feu una visita el primer dia de la setmana a la discoteca gai subterrània.\nUs divertireu molt\nL’irreverent grup liderat per Josep Maria Portavella és conscient que són temps complicats. Per això han preparat una proposta “provocadora, pèrfida i lasciva que se’n riu d’aquest moment que ens ha tocat viure”. La presenten en un espai on des de fa molts anys s’han vist propostes teatrals singulars que difícilment haurien tingut cabuda en altres sales.\nRedescobrireu el Turmix Playback\nThe Chanclettes són els inventors d’aquesta tècnica que consisteix a barrejar mil i un fragments de desenes de films, anuncis, cançons, programes de televisió i un infinit etcètera. El resultat és un cop més un xou amb moments hilarants i no recomanat per a la Camacho o el Duran i Lleida.\nValorareu la importància d’un cony\n“Menys els qui han nascut amb cesària, tots hem sortit d’un cony. El cony és a l’ésser humà el que el Big Bang a l’univers i li volíem retre un homenatge”, diuen. En aquest espectacle, tot comença amb una gran explosió i els conys hi són ben presents. Una excusa com una altra per tractar diversos temes, des dels mòbils fins al sexe passant pel canvi climàtic o el dret a decidir.\nDescobrireu una cara nova\nEl fins ara quartet estrena etapa reconvertit en trio i amb una nova incorporació. A Portavella i a Josep Coll s’afegeix Xavier Palomino. Aquest actor de 23 anys és el flamant fitxatge del grup. És estudiant d’interpretació física a l’Institut del Teatre i aporta sang jove a la històrica formació. L’Andreu Cayuela i el Ramon de Segarra passen a la reserva.\nPerquè començareu a celebrar un aniversari rodó\nL’any que ve The Chanclettes compleix 20 anys. Després d’una etapa tranquil·la i amb actuacions puntuals a El Molino o en alguns creuers, la formació es planteja el nou muntatge com un banc de proves. Si es troben a gust i funciona, el 2014 tenen previst fer ombra al Tricentenari.\nPerquè no treballareu el dimarts\nEl grup té clar que heu de fer per vèncer la mandra: poseu-vos el despertador a l’hora que hauríeu d’entrar a la feina, aneu a Metro, beveu, disfruteu i, quan us canseu, plegueu. Quan soni l’alarma truqueu al vostre cap i amb la veu que tingueu li dieu que esteu fatal, que us heu passat la nit sense dormir. “I serà veritat. No direu cap mentida i colarà. Qui surt un dilluns a la nit?”. I si us preocupa el preu de l’entrada, espavileu-vos i busqueu flyers: la recompensa serà una hora amb The Chanclettes gratis.\nOn the air. Metro. Dilluns de desembre. 2 h\nEtiquetes: El Molino, Josep Maria Portavella, Metro, The Chanclettes, Turmix Playback


Maduixes de Primavera: ......\nPublicat per laura a 20:43\nIgnasi 19 d’agost de 2011, a les 0:51\nSembla l'estat ideal per, per exemple, anar a les festes de Gràcia i escampar la boira.\nO per trucar a alguna amiga i sortir a fer un beure.\nO per preparar una entrada de bloc on compartir (blanc sobre negre) les dèries que ens acompanyen.\nO per una banyera relaxant amb massatge inclòs.\nO per... bé, tu sembles una noia amb idees.\nlaura 19 d’agost de 2011, a les 18:50\nDoncs la veritat és que vaig estar fent una marató de capítol de la sèrie 24!!!\nDemà toca Gràcia i família, per fi!\nIgnasi 24 d’agost de 2011, a les 11:33\nFa pocs dies eren al Festinoval de Lleida.\nEls hi vaig compar el disc.\nCreus que està gravat on jo crec que està gravat?\nÍtaca 24 d’agost de 2011, a les 20:03\nSi Ignasi si, sols m'ha faltat un segon, per veure el Còdol que és com anomenem a la roca que es veu al fons rodona.\nÉs calella, la platja de les barques. Així li diem. El canadell et quedaria a l'esquerra just darrera la casa rosa i cap a la dreta de la imatge pujaries cap a la platjeta, port pelegrí , sant Roc i finalment el Golfet.\nSonen molt be :)\nIgnasi 25 d’agost de 2011, a les 18:47\nFa més de vint anys que no he estat, però potser conté el meu millor record d'adolescència...\nNo puc trigar a tornar.\nVa anar bé amb la colla?


[Vídeo] Mobilització al Prat per reduir les llistes d’espera a la sanitat pública | El Prat Llibertari\nMay 23, 2018 in Actualitat, DRETS\n«Demà a l’Hospital de Bellvitge, el de referència per tots els veïns del Prat, dins de la segona jornada de lluita estatal hi ha convocada mobilització contra les llistes d’espera».\n«La Plataforma de defensa de la salut va tornar ahir a recollir signatures i assesorar els usuaris per formular reclamacions per reduir les llistes d’espera als CAPs del municipi».\nPels organitzadors de la jornada l’empitjorament d’allò públic provocat durant els últims anys forma part d’una estratègia planificada per a facilitar l’expansió del negoci privat. D’una banda, la capacitat minvada dels centres i hospitals públics provoca derivacions de pacients a les empreses privades (amb finançament públic). Alhora, els recursos públics deteriorats “empenyen” a la població cap a les assegurances privades. Juntament amb la Comunitat de Madrid, Catalunya novament encapçala la penetració de mútues amb fins a un 32% d’assegurats per les empreses privades.\nI manifesten què malgrat tot és possible afrontar el problema de les llistes d’espera, reduir-les en gran part i amb menys despesa sanitària, utilitzant al 100 per 100 els recursos públics existents i fent de l’Atenció Primària pública l’eix fonamental del sistema sanitari.\n← Les Festes Populars organitzen un sopar solidari per ajudar a un voluntari víctima d’una agressió a les passades Festes Majors\nAENA no es planteja fer marxa enrere en la política d’aparcaments dels empleats de les botigues de l’aeroport del Prat →


Arriba la tercera edició de la Pujada al Nas del Gegant – Radio Montblanc\nArriba la tercera edició de la Pujada al Nas del Gegant\nLa cronoescalada es farà aquest proper dissabte\nPrenafeta acollirà aquest proper dissabte 6 de desembre la tercera edició de la Pujada al Nas del Gegant, una cronoescalada de 2,15k, que comença a Prenafeta i que té el punt culminant al Tossal Gros, a 867 metres d’alçada.\nAquesta és la tercera edició d’una cursa que els darrers anys ha tingut una bona acollida de participants, organitzada pels Cucots Nocturns. Enguany esperen arribar als 80 corredors i superar els 70 de la cursa de l’any passat, i tenint en compte que el límit de participants és de 100 persones.\nEnguany es tornarà a repetir l’experiència de fer una caminada al Nas del Gegant. La inscripció es fa el mateix dia i es fa el mateix recorregut que els corredors, però se surt abans, a dos quarts d’onze. L’objectiu és que els mateixos caminadors puguin animar als participants durant la cursa i especialment als trams més complicats i costeruts.\nL’equip millor classificat guanyarà el premi d’un pernil, una novetat que es va estrenar l’any passat i que es manté enguany. De fet, aquest premi està pensat per fomentar la participació de membres d’un mateix equip. Per establir qui guanya aquest premi, es calcularà la classificació per equips agafant els temps dels 3 millors classificats absoluts de cada equip (sense distinció de categoria sènior/veterà o masculí/femení). La suma dels 3 temps serà el temps de l’equip i el que hagi sumat menys temps s’endurà el premi.\nUna altra de les novetats d’aquesta tercera edició és l’estrena d’una samarreta brodada a mà, que està feta al Nepal, i que serà l’obsequi que s’emportaran tots els corredors.\nLa cursa també es fa gràcies a la col·laboració dels veïns de Prenafeta.


DITELLES: DITELLA "DE CINEMA"\nDITELLA "DE CINEMA"\nMireu la foto de sota a veure si sabeu...\nQuin d'aquests personatges de Star Wars\nés un "Ditella"?\nPublicado por Esther Carrascal en dijous, d’octubre 17, 2013\nEtiquetas: Darth Vader, feltre, manualitat, personatge de cine, Star Wars, titella, titella de dit\nMireia Carreño Albero 19 d’octubre de 2013 a les 9:52\nJa saps que el teu Darth Vader em té el cor robat ^__^\nEsther Carrascal 20 d’octubre de 2013 a les 2:16\nI t'agradaria tenir un TITELLEA "lado oscuro" fet per tu mateixa? ;)\nMireia Carreño Albero 20 d’octubre de 2013 a les 6:06\nOstres!!!! seria genial!\nEsther Carrascal 20 d’octubre de 2013 a les 12:53\nEt puc preparar uns Kits on ho tens tot preparat per fer el Ditella (només necessites unes tisores i una agulla).\nSi estàs interessada envia'm un e-mail (ditelles.esther@gmail.com) i et dono més detalls ;)


Explorant i aplicant la biologia molecular: des de l’enginyeria genètica fins a les nanomàquines | Programa Joves i Ciència\nEl John Innes Centre (JIC), ubicat a Norwich (Regne Unit), és un centre de recerca d'excel·lència independent i internacional que es dedica a una àmplia gamma de disciplines en ciències biològiques i químiques, que inclouen microbiologia, biologia cel·lular, bioquímica, química, genètica, biologia molecular, biologia computacional i matemàtica. És un centre que rep financiació del prestigiós UK Biotechnology and Biological Sciences Research Council (BBSRC). La Universitat d’Oxford, ubicada a Oxford (Regne Unit), és una de les universitats de recerca més prestigioses del món constituïda per varies institucions, 38 colleges i un ampli ventall de departaments acadèmics. La Universitat d’Oxford ha educat molts alumnes destacats, incloent 69 guanyadors del premi Novel, 27 primers ministres del Regne Unit, caps d’estat i de govern de tot el món, 3 medalles Fields i 6 guanyadors del Premi Turing. The Sainsbury Laboratory (TSL), a Norwich (Regne Unit), és un institut de recerca líder al món en investigació biològica fonamental en les interaccions de plantes i microbis i en el desenvolupament de tecnologies per a l’aplicació en malalties de plantes, resistència a malalties i simbiosis microbianes en plantes.\nhttps://www.jic.ac.uk/; http://www.ox.ac.uk/; http://www.tsl.ac.uk/\nVa rebre la beca de Joves i Ciència l’any 2009. Ha realitzat el doctorat en Nanobiotecnologia al John Innes Centre (Regne Unit). Actualment és investigador post-doctoral i la seva recerca es basa en l’estudi i producció de nanopartícules i nanomàquines utilitzant plantes com a sistema d’expressió. També ha realitzat recerca científica al Centre de Recerca en Agrigenòmica de Barcelona, a la Universitat de Zurich (Suïssa) i a la Ludwig-Maximilian Universitat de Munich (Alemanya). Anteriorment va estudiar el Grau de Biotecnologia a la Universitat Autònoma de Barcelona (UAB) i ha estat guardonat amb diversos reconeixements per la seva tasca de comunicació i divulgació científica. Ha participat els últims dos anys com a professor del Joves i Ciència.\nEstudiant de doctorat a The Sainsbury Laboratory (Regne Unit), on estudia el fong patogen Magnaporthe oryzae, que infecta cereals d'importància econòmica com l’arròs i el blat. Va estudiar la llicenciatura de Biologia a la Universitat Veracruzana (Mèxic), on va treballar al Laboratori de Toxicologia, i va estudiar el Màster en Ciències Bioquímiques a la Universitat Nacional Autònoma de Mèxic, on va investigar aspectes fonamentals de la simbiosi entre bacteris fixadors de nitrogen i lleguminoses a l’Institut de Biotecnologia. A més, ha realitzat estades de recerca al Centre d'Investigacions Avançades de Mèxic. Ha estat professor de Biologia a un institut de Mèxic i ha participat tres vegades com a tutor a la International Research School (Rússia).\nVa rebre la beca de Joves i Ciència l’any 2009. Ha sigut auxiliar d’investigació al grup de Toxicologia Ambiental de la Universitat de Copenhaguen (Dinamarca), on ha estudiat l’efecte tòxic d’insecticides en organismes aquàtics. Va estudiar el Màster Environmental Sciences Chemistry, Toxicology and Health a la mateixa universitat amb la beca d’excel·lència de la Caixa, i anteriorment va estudiar el Grau de Biotecnologia a la Universitat Autònoma de Barcelona (UAB). També ha realitzat recerca científica a Bolívia i Costa Rica dins el projecte europeu Knowledge for Pesticide Control, a Àustria sobre nanobiotecnologia, i a centres del CSIC a Barcelona sobre toxicologia ambiental i estructures proteiques. Ha participat els últims dos anys com a professora del programa Joves i Ciència.


onefinestay - Camden private homes Londres Regne Unit - Ofertes d'hotels amb els MILLORS DESCOMPTES EN LÍNIA\nCamden, Kings Cross St. Pancras, Londres, Regne Unit, WC1H 9AU - Veure al mapa\nNotable 7,1 (916 comentaris)\nBarri Kings Cross St. Pancras Tower Hamlets West End Soho The City Camden Chelsea Hyde Park Westminster Chelsea Kings Cross St. Pancras\nSituat a l'encantadora àrea de King's Cross / Islington, onefinestay - Camden apartments gaudeix d'una posició excepcional a la els paisatges, els negocis de Londres. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl onefinestay - Camden apartments, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha magatzem d'equipatge, habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, despertador, estació d'Ipod, telèfon a cada habitació. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, onefinestay - Camden apartments és una selecció idònia per a la vostra estada a Londres.


TUI va a la caça de dos milions de clients de Thomas Cook – Comunicatur\nHome/AAVV i TTOO/TUI va a la caça de dos milions de clients de Thomas Cook\nTUI, l’operador que s’ha mantingut com a competència directa de Thomas Cook, busca entre les restes del fallit gegant de viatges britànic per incrementar el seu potencial.\nAlgunes informacions apunten que TUI va intentar fer-se amb la URL de Thomas Cook -abans que l’adquirís Fosun per 13 milions d’euros- però el liquidador s’hauria negat a vendre-li el nom de domini d’Internet. Aquestes mateixes fonts expliquen que la intenció de compra de la URL es devia a un intent d’eliminar la llarga confusió que ha existit sempre entre els consumidors entre Thomas Cook i la marca Thomson.\nPerò el més important està sent el moviment per ocupar el mercat que ha deixat lliure. TUI ha confirmat que està afegint més de 130 antics hotels de Thomas Cook al seu programa per al pròxim any i està signant contractes amb els hotelers des que es va conèixer el tancament del mega operador turístic.\nA més, TUI comptabilitza en 2 milions de passatgers el buit que ha deixat Thomas Cook en destinacions com Turquia, Grècia, Balears, Canàries i Mèxic, i està disposat a ocupar-los.\nDes de la caiguda de Thomas Cook se succeeixen les informacions relacionades amb les adquisicions dels seus actius que estan realitzant empreses del sector. Com ja vam informar a Comunicatur, l’empresa familiar Hays Travel va sorprendre recentment amb la compra de les 555 agències de viatges, situades a peu de carrer, que tenia Thomas Cook al Regne Unit.\nTambé s’ha conegut l’acord amb el multimilionari noruec Petter Stordalen, que encapçala les firmes de capital Altor i TDR Capital, per fer-se amb l’operativa de Thomas Cook en els països nòrdics.


El 2014 comença amb marxa, mentre els grans projectes d’aquest any ja marxen | El blog d'en Josep M. Corominas - Alcalde d'Olot\nPer un 2014 «reialment» pròsper El procés va «rodant»\nEl 2014 comença amb marxa, mentre els grans projectes d’aquest any ja marxen\nBy jmcorominas On 16 gener 2014 · Leave a Comment\nDiumenge vaig tornar a fer costat a la Marxa Nadalenca. Una passejada per Olot d’uns 7 km que em serveix per cremar els torrons i per veure alguns espais i zones per on transcorre. Fer esport i gaudir de la nostra ciutat m’ha deixat un aire positiu que, per desgràcia, es va glaçar una mica amb el resultat de la UE Olot. Ens en sortirem, però patirem i seran necessaris molts esforços. Sé que tant l’equip com els directius els hi posaran generosament.\nDijous passat, amb la premsa, vàrem estar a les obres de la Plaça Mercat. Signes positius com veure que els pous de geotèrmia avancen en la seva execució. Ja en tenim 7-8 d’acabats dels 24 que contempla el projecte i els operaris del CECAM treballen a tota màquina. L’estructura de la plaça comença a pujar. Ja no gratem cap avall sinó que comencem a mirar enlaire. Estructures Olot fa que ja siguin visibles els pilars del futur nou aparcament.\nAquesta setmana tenim la trobada habitual de tots els tècnics implicats, tant municipals com de l’empresa i de l’equip d’arquitectura, per fer-ne el seguiment. El meu missatge és clar: Sant Lluc s’acosta i no podem fallar.\nI entrem en una setmana interessant amb trobada amb el Conseller Mas-Culell, en l’àmbit del Consorci Hospitalari de Catalunya, per valorar l’horitzó econòmic del nostre país; també reunió important a Territori i Sostenibilitat per revisar temes olotins; i dilluns vinent, trobada al Catsalut per valorar l’estat dels tràmits per a la compra del material del nou Hospital. I per confirmar una data per a la possible inauguració.\nCom deia en el post anterior, un 2014 que il·lusiona, en el qual passaran moltes coses que seguirem amb tot l’interès.


Jener: "La cultura em mou perquè és una de les coses que més m'ha interessat"\nEduard Jener rebrà el reconeixement dels Premis Sant Cugat a tota la seva trajectòria. FOTO: Bernat Millet\nEduard Jener, Premi extraordinari Sant Cugat a tota una trajectòria\nper Cinta Caballé i Curto Periodista 31 de març de 2019\nEduard Jener ha estat reconegut amb el Premi Extraordinari Sant Cugat a tota una trajectòria, que recollirà aquest 31 de març durant la gala que se celebrarà al Teatre-Auditori de Sant Cugat del Vallès. Estretament vinculat al món de la cultura, Jener va néixer a Gràcia, a Barcelona, el 9 de febrer de 1940, i després de casar-se, van escollir La Floresta per viure-hi. Amb 3 filles i 4 nets, Jener sempre ha estat vinculat a la ciutat i la seva vida cultural.\nMés info: Eduard Jener, Premi extraordinari Sant Cugat a tota una trajectòria 2018\nQuè suposa aquest reconeixement?\nPrimer, una sorpresa molt gran. I després, molta alegria. Em sento honorat i gratificat. La veritat és que no m'ho esperava, perquè potser jo soc bastant crític, i de vegades dius "això potser no encaixa", però veig que sí. Són molts anys d'activitat...\nMolts anys d'activitat... Com comença el seu vincle amb la ciutat?\nEl principi diria que és l'Associació de Veïns de la Floresta. Parlo de just abans de morir Franco, quan es van fer unes eleccions al barri per renovar la junta. Amb aquell canvi de junta, el 1976, vaig ser-ne vicepresident. Vam crear uns festivals al Casino amb gent com Gato Pérez, l'Orquestra Plateria, Maria del Mar Bonet... una sèrie de persones vinculades a la Floresta. Però després, sí que és veritat que per feina, i perquè vaig començar a fer altres coses al centre, em vaig anar desvinculant, que no trencant.\nHa estat fortament vinculat al món de la ràdio també.\nUna de les primeres activitats que vaig fer aquí va ser col·laborar amb Ràdio Sant Cugat, amb un programa de música clàssica que es deia "A cau d'orella". Després vaig continuar a la ràdio, en diferents etapes d'una forma intermitent, i des del 1996 fins ara de manera continuada amb diferents programes.\nUn vincle que també s'estén a les entitats locals.\nSobretot amb Amics de Pedra i Sang, amb les Tertúlies, i col·laboracions regulars amb l'Aula de la Gent Gran fent entrevistes amb públic i alguna xerrada, Firat i Òmnium... Posteriorment, quan es va crear el primer Consell de Cultura, en vaig formar part, i vaig ser-ne sotspresident durant 6 anys. Després, vaig passar al Consell de Ciutat, i encara participo amb el Consell de l'Organisme Autònom Municipal del Centre Cultural, i també al Consell Assessor de l'organisme APEL, de la ràdio. També presentacions del Teatre-Auditori, i altres coses soltes que he anat fent.\nLa seva trajectòria professional, també està vinculada a la cultura?\nVaig començar a treballar amb 14 anys, mentre continuava estudiant. Em vaig graduar a l'escola social de Barcelona, i després vaig alternar diferents empreses d'electrònica, fins que finalment em vaig decantar per una cadena de perruqueries a la qual estava ja vinculat, sent-ne soci i gerent. Amb aquesta empresa vam estar molt vinculats a les arts escèniques. Fèiem tota la perruqueria de La Cubana, pel·lícules de Bigas Luna... i una cosa que va ser molt important que va ser tota la perruqueria i maquillatge de la inauguració i cloenda dels Jocs Olímpics de Barcelona i els Paralímpics.\nPer què el mou la cultura?\nEm mou perquè és una de les coses que més m'ha interessat a la meva vida. Soc net d'un pintor, del qual porto el seu nom, i des de sempre m'han interessat molt totes les arts, i és el que he tingut a l'abast. He sigut un espectador, des de sempre, de tot, de cinema, de teatre, de música, de dansa, de tot... I va haver-hi un moment determinat que havia començat fent un programa de clàssica a la ràdio, i una mica més tard vaig començar amb les crítiques.\nCom es presenta en aquest sentit?\nSempre m'he presentat com un espectador privilegiat. Vaig començar a fer les crítiques quan tenia 53 anys, però havia començat a anar al teatre amb 5 o 6 anys. Feia moltíssims anys que era espectador, i sempre m'ha interessat. Però això dic que soc un espectador privilegiat que, com a espectador, veu i explica el que li sembla. "Explica el que li sembla" vol dir que és una crítica sempre subjectiva; jo no crec en l'objectivitat. La crítica sempre és subjectiva, perquè jo soc un subjecte, no soc un objecte.\nEs defineix com a crític. Com valora els Premis Sant Cugat?\nPenso que el reconeixement a una trajectòria personal hauria de ser sempre a algú que realment estigui vinculat a la ciutat; que la seva activitat tingui a veure amb el desenvolupament de la ciutat. De vegades, ho he trobat a faltar, però em sembla que s'ha anat aprenent amb el temps. És difícil, si em poso al lloc de qui ha d'escollir.\nContent de rebre'l.\nEm sento molt content, perquè penso que de vegades les coses es fan amb el dia a dia, i sembla que no tinguin importància, i quan hi ha un reconeixement d'aquest tipus, vol dir que per a alguns, sí que en te d'importància. Si et reconeixen, en vida, vol dir que el que fas té un retorn, i és d'agrair. No et pots sentir millor.


La màgia de llegir por José Antonio Marina - 9788415961437 - LSF\nSinopsis de La màgia de llegir\nCom podem recuperar i transmetre als nens i als joves les ganes de llegir i la passió per la lectura. Llegir és una necessitat urgent pública i privada. La vida humana transcorre entre paraules. La nostra intel·ligència és lingüística i la nostra convivència, íntima o política, també. Aquest llibre és una introducció poètica, científica i pràctica a la lectura. Un manual per a pares, mestres, professors de secundària i per a lectors curiosos. Però, bàsicament, és un llibre de màgia. Barreja receptes i consells per fer encanteris prodigiosos. Els que divideixen la màgia en blanca i negra s'equivoquen. Obliden que la màgia més poderosa i magnífica és la del negre sobre el blanc. L'escriptura, i la lectura, és clar, que n'és el complement, d'on surten fades i dracs, mons nous i mons antics, personatges, històries, sentiments, lleis, poemes i equacions. El llenguatge va transfigurar l'espècie humana. Tant de bo La màgia dellegir faci el mateix amb vosaltres.\nCOMENTARIOS DE La màgia de llegir


Gea Coaching - aTotArreu.com\nDisseny gràfic + Disseny webGea CoachingMasquefa, Anoia.\nDisseny gràfic i disseny web atractiu i efectiu\nComunicar correctament o no fer-ho, aquesta és la qüestió, que en el cas de les empreses es tradueix en poder captar nous clients o no fer-ho. Per tant, és més que recomanable que quan necessitem aquests serveis contractem a bons professionals enlloc d’intentar fer-ho nosaltres mateixos. Encara que inicialment ens pugui semblar que ens estalviem alguns centenars d’euros aquesta acció ens pot acabar costant molt cara.\nÉs ben cert que no hi ha segones oportunitats per causar una bona primera impressió, així que cal que posem tots els esforços per definir una bona imatge corporativa per la nostra empresa i en la seva aplicació a tots els suports necessaris, ja siguin en paper o digitals. Hem de ser concients que per si sola la imatge corporativa transmet informació sobre la nostra empresa i cal que ens assegurem que allò que transmet és realment allò que volem que expliqui de nosaltres.\nPer altre banda, un bon disseny web no és només una web amb contingut, és una web amb un contingut ordenat i organitzat, que s’expliqui clarament i que sigui atractiu per l’usuari. I per si tot això fos poc, que no no és, cal que a més es posicioni correctament a Google, si no és com si no existissiu. Tot això que sembla fàcil no ho és, però de la mà d’un bon professional és possible aconseguir-ho! 😉\nDefinir els objectius que es persegueixen en cada nou projecte és fonamental per encarar-lo amb el màxim de garanties possible. En el cas, com aquest, que es tracta d’un nou projecte empresarial s’hi afegeix la responsabilitat de crear la imatge corporativa que s’associarà a l’empresa d’ara endavant i que ha de poder transmetre els valors intrinsecs de Gea Coaching.\nEstratègia online i offline\nUn cop definits els objectius i les necessitats de l’empresa (creació de la imatge corporativa i creació de la web corporativa) cal establir el full de ruta a seguir i la calendarització d’aquestes accions.\nDefinició dels contingutsi SEO web\nTreballar els continguts perquè es mostrin de manera clara i ordenada al web és bàsic perquè la informació es transmeti adequadament. Un web amb un contingut mal organitzat influeix negativament en la percepció que en tenen els usuaris. A més, en tot moment cal tenir present i treballar els continguts perquè un cop indexats pels robots de Google els mostrin com a resultats el més ben posicionats possible.\nDisseny web, maquetació i programació a mida\nEn aquest cas vam optar per programar a mida el web, d’acord amb la nova imatge corporativa de l’empresa i posant émfasi en la correcta visualització del web en tots els dispositius existents i en tots els navegadors més utilitzats. El resultat, un web atractiu i dinàmic que satisfà les necessitats comunicatives de l’empresa i es posiciona correctament a Google.


Inici > Comencem a preparar la Setmana Europea de l'Energia Sostenible 2021\nPublicat per Enric Coll Gelabert  el 27/07/2021 - 15:10 | Última modificació: 14/09/2021 - 12:19\nEnguany la Setmana Europea de l'Energia Sostenible  se celebrarà del 25 al 29 d'octubre. Us animem a adherir-vos-hi i a conèixer les accions de suport que us oferim.\nDisposareu de tota la informació actualitzada sota la coordinació de la Xarxa de Ciutats i Pobles cap a la Sostenibilitat a l'enllaç .\nLa campanya per tot Europa\nEuropa celebra enguany la Setmana Europea de l'Energia Sostenible  sota el lema europeu: Cap al 2030: reformar el sistema energètic europeu. I té l’objectiu de conscienciar la societat amb actuacions i activitats al voltant de l’eficiència energètica, les energies renovables i el paper clau de la ciutadania en la transició energètica.\nLa Setmana Europea de l'Energia Sostenible  inclourà un activitats virtuals, els premis EUSEW i el segon Dia Europeu de l’Energia per a Joves.\nCom en cada edició animem als ens locals a organitzar accions, jornades per l'energia sostenible, dies de l'energia... per conscienciar a la ciutadania, en el marc de jornades o activitats d'energia sostenible, i per donar visibilitat al vostre compromís climàtic com a ens adherits al Pacte d'Alcaldies pel Clima i l'Energia. Compteu amb el suport de les administracions supramunicipals a tal efecte.\nCampanya i recursos de suport al món local a Catalunya\nDes de les administracions supramunicipals (ICAEN, Diputació de Barcelona, Diputació de Girona, Diputació de Tarragona, Diputació de Lleida, AMB, Xarxa de Ciutats i Pobles cap a la Sostenibilitat i CILMA), junt a l'Ajuntament de Barcelona us presentarem durant el mes de setembre la campanya de comunicació pròpia amb lema i imatge renovats.\nPerò ja us anunciem que recuperem l'oferta de recursos presencials com a complement a activitats organitzades pels ens locals membres de la Xarxa pel període entre el 18 d'octubre i el 19 de novembre. I també disposareu de recursos virtuals oberts.\nA Catalunya, la Setmana Europea de l'Energia Sostenible  està organitzada per:\nSuport per als ens locals: passos a seguir\nAdherir-se, manifestar compromís i participar a la Setmana de l'Energia Sostenible 2021, segons formulari online .\nL'adhesió a la Setmana no implica la petició de recursos, sinó el compromís de l'ens local, entitat, empresa o persona a títol a individual a donar suport i alinear-se amb els objectius de la Setmana Europea de l'Energia Sostenible 2021.\nLa participació a la Setmana implica organitzar una o diverses accions en el marc de la campanya o incloure accions ja previstes dins aquest paraigües.\nS'anima a tots els ens locals adherits al Pacte de les Alcaldes pel Clima i l'Energia a adherir-se a la Setmana Europea de l'Energia Sostenible 2021 com a resposta als compromisos climàtics adquirits.\n2. Recursos presencials a sol·licitar\nEnguany, l'oferta de recursos es modifica i adapta de nou fruit de la situació sanitària, i apostem per un model híbrid amb activitats virtuals i presencials.\nEn cas que l'ens local estigui interessat en sol·licitar recursos presencials de suport podeu veure el Catàleg de recursos  per als ens locals en l'àmbit competencial corresponent.\nEn base al Catàleg, cada ens local pot sol·licitar els recursos segons el seu mecanisme de petició i de suport corresponent al seu àmbit territorial. Podeu enviar peticions fins a l'1 d'octubre o esgotar els recursos disponibles per les dates habilitades. S'atendran les peticions per estricte ordre d'arribada.\nInclosos en el catàleg, des de la Diputació de Barcelona oferim un paquet de recursos presencials complementaris a les activitats de sensibilització que els ens locals de la província de Barcelona organitzeu que també podeu consultar a l'enllaç següent .\nEls recursos que ofereix la Diputació de Barcelona els podeu sol·licitar a:\nFormulari per a Ens locals de la província de BARCELONA, inclòs àmbit metropolità \n3. Recursos virtuals oberts\nEls recursos virtuals s'oferiran de forma conjunta en un únic portal interactiu entre totes les administracions organitzadores de la Setmana (ICAEN, AMB, Diputació de Barcelona, Diputació de Girona, Diputació de Tarragona, Diputació de Lleida i recursos virtuals de l'Ajuntament de Barcelona) sota la coordinació de la Xarxa de Ciutats i Pobles cap a la Sostenibilitat.\nL'objectiu ha estat unir i evitar duplicitats per tal d'oferir-vos als ens locals i, per extensió, al conjunt de la ciutadania, un recull de recursos específicament virtuals. El portal recollirà recursos virtuals entre infografies, vídeos, reptes, webinars i l'estrena d'una websèrie .\nEl portal està plantejat no només com un catàleg de recursos sinó com una narració que permet entendre el repte d'avançar en la transició energètica de forma conjunta i que es pot fer arribar i difondre directament a la ciutadania.\nEl portal i els recursos virtuals els presentarem el mes de setembre i seran oberts per a tots els ens locals de Catalunya i no territorialitzats per demarcacions, comarques o altres àmbits concrets. El portal interactiu serà adaptable i personalitzable per als ens locals sota demanda a xarxasost@diba.cat  .\nEls recursos virtuals inclosos NO estan sotmesos a petició individualitzada via formulari de peticions; en canvi, us proposem dos tipus d'accions:\nFer difusió a través dels vostres canals digitals de comunicació del portal en conjunt o d'algun dels recursos virtuals inclosos.\nAdherir-vos a les accions digitals que proposem i implicar de forma més directa a la vostra ciutadania.\nTots els recursos virtuals que oferirem des de les entitats organitzadores, el formulari d'adhesió, recursos gràfics i de comunicació, i tota la informació estarà publicada properament a la pàgina web de la Setmana icaen.gencat.cat/setmanaenergia  i també el trobareu a la web de la Xarxa.\n4. Agenda d'activitats\nDonar d’alta les activitats pròpies que s’organitzaran a l’Agenda d'activitats de la Setmana de l'Energia  de l’ICAEN. Les activitats cedides les publicaran les pròpies entitats supramunicipals en nom de l'ens local.\nURL d'origen: https://xarxaenxarxa.diba.cat/news/2021/07/27/comencem-preparar-setmana-europea-de-lenergia-sostenible-2021


ERC de la Cerdanya es renova i comença a trencar la cohabitació amb Reagrupament - Regió7\nERC de la Cerdanya es renova i comença a trencar la cohabitació amb Reagrupament\nLa direcció del partit aconsegueix acostar militants i alcaldes que festejaven amb Carretero\n29·03·10 | 02:00\nEl nou president d'ERC a la Cerdanya, Isidre Costa, primer per la dreta MIQUEL SPA\nLa secció local d'ERC de la Cerdanya ha iniciat una nova etapa escollint una nova executiva i començant a marcar diferències amb Reagrupament, amb qui havia mantingut una certa cohabitació en els últims mesos. Tant és així que el nou president d'ERC és el que havia estat coordinador dels reagrupats cerdans, Isidre Costa, el qual ha remarcat que el partit comença "un procés de treball i transformació de la comarca amb l'objectiu d'unificar i sumar esforços". La nova executiva, a més, incorpora alcaldes que s'havien mostrat crítics amb l'organització interna d'ERC.\nLa cohabitació amb Reagrupament que han mantingut i, en alguns casos proclamat públicament, militants i càrrecs electes d'ERC no agradava gens a la direcció del partit. No obstant això, l'executiva nacional ha optat per deixar passar el temps i observar l'esdevenir de la formació de Carretero alhora que, des del territori, fomentava els contactes amb els càrrecs discordants. Tant és així que en les últimes setmanes càrrecs que s'havien postulat obertament amb Reagrupament s'han acostat a la direcció nacional participant en les reunions oficials. En aquest sentit, un dinar recent a la comarca amb el president del partit, Joan Puigcercós, va acabar de consolidar la unió i el rellançament amb un dinar a la Cerdanya. Arran d'aquest dinar es va constituir la nova executiva, en la qual hi ha l'alcalde de Puigcerdà, Joan Planella, i el de Llívia, Josep Pous. La repetida presència del conseller de Governació, Jordi Ausàs, en municipis de la comarca governats per ERC denota també l'acostament.\nLa nova executiva comarcal del partit la formen, doncs, Isidre Costa com a president; Antoni Sánchez, com a vicepresident; Antoni Llord, com a secretari d'organització; Àngel Carreras, com a secretari d'imatge i comunicació; Josep Esther, com a secretari de finances; Anna Laborda, com a secretària de la dona; Joan Planella, com a secretari parlamentari; Josep Pous, com a portaveu al Consell Comarcal; Isidre Irla, com a secretari d'acció social; Josep Cristòfol, com a secretari de campanyes; i Joan Capdevila, com a secretari de política municipal.


lletres de reusenques: Contes de Vilaencanteri: literatura i patrimoni\n"Al bell mig de Reus hi ha l'església de Sant Pere. I sobre el portal de la façana principal hi ha un gran rosetó amb un vitrall de tots els colors. I allà..." Així comença el conte de la Marieta Groga. I sota aquest mateix rosetó, la Victòria Rodrigo, autora del relat, ha explicat les aventures i desventures d'aquesta particular marieta als nens i les nenes de l’escola Pi de Bulgar.\nEl conte forma part del recull de Contes de Vilaencanteri i l'activitat és una iniciativa de Reusenques de Lletres i ANS Educació, amb la idea de descobrir als infants espais emblemàtics de la ciutat a través del conte que els ha inspirat i d'un taller relacionat.\nTot plegat ha suposat una divertida experiència literària per a grans i petits.\nL'activitat forma part de l'oferta educativa d' ARE (Activitats i recursos educatius de l'Ajuntament de Reus).\nPodeu conèixer tots els detalls d’aquesta sessió\nsi llegiu l’article de la periodista Isabel Martínez a ReusDigital\ni veieu el reportatge que n'ha fet la Mireia Jansà\nA totes dues, el nostre agraïment.\nPublicat per Reusenques de Lletres a 18:54\nEtiquetes de comentaris: ANS Educació, ARE, Contes de Vilaencanteri, RODRIGO Victòria


EN MOI & ESQUENAPELATS-LAS DUNAS: d’agost 2009\nAvui, com sempre, hem sortit a les 9 del matí esperant que la tramuntana no ens fes més dura de lo normal la nostra dominical sortida per carretera. Un cop ens hem trobat tots els valents no sabíem quin itinerari realitzar. Al final hem decidit acompanyar el nostre company en "Guitarra" que li venia de gust anar fins a Sant Pere de Roda, baixar a Port de la Selva, pujar i baixar a Perafita i després, des de Roses, agafar la carretera que passa per Empuriabrava fins a la rotonda de Sant Pere i així enfilar la tornada cap a l'Escala.... (avui en Joan de San Celoni ha tingut que tornar abans perquè a la seva maleïda roda del davant se li han trencat les lones). També destacar que avui ens ha acompanyat l'amic d'en "Joan el perruquer" que realment està en molt bona forma física. Salut i fins la propera....Ah, avui ens hem cascat un total de 99km!!!!!!!!\nPublicat per Moi Llenas a diumenge, d’agost 30, 2009 1 comentari: Enllaços a aquest missatge\nAvui hem sortit uns quants valents a fer una de les nostres habituals estirades de cames. Normalment superem els 70km però avui ens ha limitat un dels nostres vents preferits, sí senyor: "LA TRAMUNTANA". La veritat és que l'hem agafat de cares fins a Sant Pere. Allà hem tirat direcció a l'Abre Sec i després a Ventalló on hem continuat per la carretera general cap a Camallera. A l'arriba a la rotonda d'entrada al poble hem girat direcció Vilaür, Arenys d'Empordà, Garrigas, Tonya, Siurana, Sant Tomàs de Fluvià, Torrella de Fluvià, San Pere Pescador i com sempre, triomfal retorn a l'Escala.\nEns hem cascat 65km i la gran part del trajecte contra la tramuntana. Demà més....................!!!!!!!!!!! salut companys...!!!\nPublicat per Moi Llenas a dissabte, d’agost 29, 2009 Cap comentari: Enllaços a aquest missatge\nBé, avui hem sortit a fer una d'aquelles rutes on es supera la meravellosa xifra dels 100km. Des de l'Escala me n'han sortit 114km. Jo, personalment, he cremat 2600 calories. En gairebé totes les grans rectes i pujades m'he col·locat al davant marcant el ritme, hem rodat molt ràpid. La calor no ha estat massa problema ja que en "Lorenzo" sortia a estones...fins hi tot quan hem arribat al poble d'Albanyà queien algunes gotes. Bé, ara toca recuperació i demà sortiré a fer 30km per estira les cames. Adeuuuuuuu..................!!!!!!!!!!!\nPublicat per Moi Llenas a dimecres, d’agost 26, 2009 Cap comentari: Enllaços a aquest missatge\nHola a tots!!! avui hem sortit ha estirar cames i la veritat és que les cames ja les hem ben estirat j... perquè ens hem cascat 94km a bon ritme i bon nivell. Us penjo unes fotos d'avui ......veureu que a l'inici erem bastants i al final hem acabat 5 contats ja que gairebé tots han fet la volta perquè demà hi ha sortida a Vallter. Avui hem gaudit de la companyia d'en David Fernández de Radikalbikes i l'Oriol Mayner, triatleta de campionat!!! i com no, també destacar la màquina d'en Joan de Sant Celoni, alies la Locomotora.\nPublicat per Moi Llenas a dissabte, d’agost 22, 2009 Cap comentari: Enllaços a aquest missatge\nAvui han sortit de bon matí, a les 9 en punt des del Pa fi. Ja que jo he arribat a les 9.05 i ja eren fora. Afortunadament en Mia m'ha esperat i els hem atrapat a l'altura d'Empúries. Hem anat a bon ritme sempre tenint escapat un grupet liderat per en Joan de Sant Celoni.\nA l'altura de Peralada els hem atrapat i hem continuat tots junts fins a Espolla. allà cadascú ha agafat el seu ritme fins a pujar fins a d'alt de Coll de Banyuls. La veritat feia molta calor i m'he sentit carregat de cames, desprès de la sortida de muntanya d'ahir. La baixada ha estat ràpida, comparat amb la lenta pujada al coll.\nLa tornada ha estat lleugerament ràpida ja que tothom està molt fort i aguantem ritmes molt alts. Ens hem cascat 100km en total. Aquí teniu algunes fotos de la sortida d'avui. Fins la propera.\nPublicat per Moi Llenas a diumenge, d’agost 16, 2009 2 comentaris: Enllaços a aquest missatge


Tens pols del chavisme i l'oposició veneçolana als carrers\nLa Fiscalia del Tribunal Suprem s'oposa a la llibertat de Forn i Sànchez\nLA CRISI POLÍTICA VENEÇOLANA\nTens pols del chavisme i l'oposició veneçolana als carrers de Caracas\nUn estudiant i una dona moren per trets rebuts durant la protesta antigovernamental a la capital i a Tachira\nEls seguidors de Maduro agiten el fantasma d'un cop i els opositors demanen eleccions lliures\nDimecres, 19/04/2017 | Actualitzat el 20/04/2017 a les 09:33 CEST\nUn jove ha rebut un tret al cap, segons sembla per part de paramilitars lleials al Govern. / ATLAS VÍDEO\nAlmenys tres morts i 400 detinguts van deixar aquest dimecres les manifestacions a favor i en contra de Nicolás Maduro que van fer tremolar Caracas i altres parts de Veneçuela. Aquest és el càlcul del director del Fòrum Penal Veneçolà, Alfredo Romero. Com era d'esperar tant el Govern com la Mesa d'Unitat Democràtica (MUD) es van considerar els verdaders protagonistes d'una jornada que va fer sortir multituds als carrers. Henrique Capriles, un dels referents de la MUD, va dir que l'oposició seguirà marxant en les pròximes hores i fins que es faci realitat el reclam d'eleccions lliures. "Rebutgem que es pretengui desvirtuar el que és una lluita legítima". L'escena d'ahir s'ha repetit en diverses ocasions, amb més o menys crisi econòmica. La MUD, vigoritzada després dels disbarats del Govern (el fallit intent de suspendre el Congrés i les accions contra el líder opositor Henrique Capriles), va reactivar les seves exigències d'eleccions lliures i immediates.\nEls carrers de Caracas van mostrar el que ja se sap: el país està partit. Uns, els chavistes, es van vestir de vermell. Els seguidors de la MUD van ser més heterogenis però no menys multitudinaris. «No tenen tantes tanquetes, ni tants 'malandros', ni tanta Guàrdia Nacional (GNB) per frenar un poble que vol un canvi», va dir el diputat Freddy Guevara. Van marxar per milers, amb banderes i estendards. A l’avinguda O’ Higgins, els uns i els altres es van veure cara a cara. Més enllà dels crits i insults, el temut xoc no es va consumar.\nDOS MANIFESTANTS MORTS\nUn estudiant i una dona de 24 anys que participaven en la protesta antigovernamental a Caracas i a Tachira van morir per trets. La MUD va denunciar altres actes d’agressió per part de simpatitzants de l’oficialisme o forces de l’ordre. La fiscal general de la República, Luisa Ortega Díaz, va demanar immediatament a les forces de seguretat que garantissin el dret de manifestació. La presidència de la Conferència Episcopal va fer el mateix: «Que Jesucrist Ressuscitat i la seva Santíssima Mare ens portin del Pare Celestial la il·luminació». A principis d’abril, arran de la temptativa de tancament del Parlament, el papa Francesc, que s’havia involucrat personalment en el procés de diàleg del chavisme i la MUD (fins ara sense resultats), va redoblar les seves crides a evitar la violència a Veneçuela. Amb la seva prèdica per ara no n’hi ha hagut prou.\nEl tercer mort en les protestes és un militar que va morir pel tret d'un franctirador enmig d'una marxa que es va tornar violenta a San Antonio de los Altos, localitat de l'estat de Miranda, segons va informar el Defensor del Poble, Tarek William Saab.\nLa MUD va fer una crida a marxar «per la independència», i va invocar el 207 aniversari del començament de la lluita per la independència del domini espanyol. Va voler, d’aquesta manera, apropiar-se dels símbols i les efemèrides patriòtiques de què l’Estat fa ús i abús. Els altres, en canvi, van agitar el perill d’una conspiració. Maduro es va referir a un «complot militar» que, va dir, té el beneplàcit dels Estats Units. Els seus «líders» van ser detinguts. El president va posar en marxa l’anomenat 'pla Zamora', que l’autoritza a recórrer a les Forces Armades i de seguretat «per garantir» l’«ordre intern i la integració social».\nLa MUD va assegurar que Maduro ha parlat novament de «guerres imaginàries amb l’únic objectiu d’intentar intimidar el poble veneçolà». L’oposició va demanar als militars complir amb la Constitució, en particular el seu article 328, que defineix el caràcter professional i apolític de les estructures castrenses. El president de l’Assemblea Nacional, el diputat Julio Borges, havia demanat als militars actuar «amb consciència» davant les mobilitzacions socials. Maduro va dir que Borges va fer una crida al cop d’Estat i ha de ser processat.\nLes manifestacions tenen lloc enmig de noves crides a Maduro, tant de l’Organització d’Estats Americans (OEA) com del Mercosur, perquè convoqui eleccions o el referèndum revocatori. Per la seva part, el president de Colòmbia, Juan Manuel Santos, va anunciar que portarà davant l’ONU la preocupació del seu Govern per la «militarització de la societat veneçolana».\nTemes: Caracas Nicolás Maduro Veneçuela\nOlivia Lua, la cinquena actriu porno trobada morta en menys de dos mesos i mig\nUn menor pateix un col·lapse pulmonar, truca dues vegades al 112 i li pengen


La delicadesa – Racó per llegir\nTítol: La delicadesa\nLa mort i el dol són temes espinosos, que requereixen un enfocament molt ben pensat per no crear una novel·la basada en els tòpics fàcils i la freda superficialitat que se’n desprèn quan no se sap com tractar el tema. La delicadesa és la demostració que no calen reflexions ampul·loses ni monòlegs grandiloqüents per expressar el remolí d’emocions que comporta la pèrdua inesperada d’un ésser estimat. Foenkinos dóna llum al procés de dol mitjançant un estil indirecte i senzill, on el contingut de la novel·la no roman en les paraules, sinó en tot allò que no es diu.\nNathalie i François són la parella perfecta per a una història d’amor sense fissures. Enamorats fins al moll de l’os, viuen una relació completa on les discussions sense fonament, l’embotiment de la rutina i els dubtes sobre el futur no existeixen. El que en un principi podria semblar una història embafosa fins a la sacietat, però, es transforma ràpidament en una narració on el dolor silenciós d’una absència primerenca ho impregna tot.\nMalgrat el caràcter aparentment lúgubre de la història, La delicadesa no és una novel·la trista ni tenebrosa. Foenkinos tracta el dol de la protagonista amb suavitat i sense reiteracions macabres que, valgui la redundància del títol, converteixen l’obra en una novel·la delicada i fins i tot simpàtica sobre la mort. L’autor juga amb uns personatges maldestres i confusos per fer-los confluir en un escenari comú on, matusserament, intenten reparar la seva vida sentimental a base de passos en fals i silencis carregats de significat.\nAmb la voluntat de picar l’ullet al lector, Foenkinos alterna la narració amb fragments sobre detalls insubstancials de cada escena, ja siguin lletres de cançons que els personatges escolten, receptes sobre el que mengen i fins i tot frases cèlebres molt originals. Aquesta particularitat esdevé la cirereta del pastís d’una obra molt ben pensada perquè, més enllà de transmetre la tristesa que hi plana de rerefons, desperti més d’un somriure al lector.\nTambé se n’ha parlat al blog de l’Espolsada.\n1 Juny 2012 by Núria Juanico\tDavid Foenkinos\nRT @ARAcultura: La @nuriajuanico i el @twilightkid parlen amb escriptors i escriptores: les cues més llargues van ser pels periodistes de l… 37 minutes ago


Chasa Valetta Samnaun Suïssa - Ofertes d'hotels amb els MILLORS DESCOMPTES EN LÍNIA Fer un comentari al lloc web\nChasa ValettaApartamentWelschdörflistr. 22, Larchenweg, Samnaun, Suïssa, 7562 - Veure al mapaExcepcional9,9Basada en20comentarisChasa ValettaVeure més fotos"Cleanliness, location, view, the host"NarcisaRomaniaVeure més fotosVeure totes les 42 fotosUbicació excepcional 10,0Veure al mapa10,0UbicacióParticularitats que li encantaranbalcó/terrassa\nSobre l'allotjamentDescripcióAl visitar Samnaun, vosté es sentirà com a casa a Chasa Valetta, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Samnaun. A l'hotel s'hi pot gaudir d'unes comoditats de primera classe com magatzem d'equipatge, servei de cangur, habitació familiar, instal.lacions de barbacoa, servei de bugaderia. L'ambient de Chasa Valetta es reflexa en cada habitació. calefacció, escriptori, balcó/terrassa, telèfon, aparell de televisió LCD/pantalla de plasma són només algunes de les comoditats a la vostra disposició. L'hotel ofereix meravelloses instal.lacions d'oci com esquí, jardí que faran de la vostra estada una experiència inoblidable. Si buscau un allotjament còmode i adequat a Samnaun, faci de Chasa Valetta la vostra llar.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsAnglèsGrec Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Chasa Valetta de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Amb aquestes activitats es busca fomentar la pràctica regular d’activitats físiques i esportives i l’adquisició d’hàbits saludables que contribueixin a un millor benestar.\nFomentant la funció integradora i de cohesió social de l’esport escolar.\nCalendari Benjamí – Aleví\nActivitat impartida pel CBPrat (Club Basquet Prat), a les instal·lacions de l’escola i pensada per nens de 1er a 6è de primària. Es vol dotar de coneixements tècnics bàsics en la pràctica d’aquest esport, millorar la tècnica i aprendre el joc en equip.\nFormem equips de bàsquet i participem a la lliga escolar. La participació dels partits no es obligatòria. Caldrà que surti un delegat entre els pares per coordinar la comunicació amb el CB Prat i amb l’Ajuntament. En cas de no sortir el delegat no es podrà participar de la lliga escolar.\nCalendari Pre Benjamí\nAdreçat a nens i nenes de 1er a 6è de primària.\nLa fita es dotar de coneixements tècnics, tàctics i de reglamentació bàsics sobre la pràctica del futbol, millorant la realització motriu d’activitats de coordinació ull/peu. Però sobretot gaudir de la pràctica d’aquest esport jugant en equip.\nFormem equips de futbol i participem a la lliga escolar. La participació dels partits no es obligatòria. Caldrà que surti un delegat entre els pares per coordinar la comunicació amb l’Ajuntament i gestionar l’estampació i compra de samarretes. En cas de no sortir el delegat no es podrà participar de la lliga escolar\nPer nens de P5 a 4t d’educació primària. Vols aprendre a patinar sobre patins en línia. Porta els teus patins i aprendràs jugant amb altres nenes i nens. L’aranya, El treucues,… ja veuràs que\ndivertit. Amb aquesta activitat es donarà a conèixer i s’aprofundirà en la pràctica del patinatge sobre rodes. Desenvolupant la coordinació motriu, la velocitat, l’equilibri, l’agilitat, la concentració, el control del cos, la capacitat d’improvisació, canvi de ritme i precisió, entre d’altres capacitats d’aquest esport.\nEn el grup dels petits cal ajudar als nens a posar-se el patins, si no hi ha pares voluntaris l’activitat pot començar una mica més tard.\nActivitat impartida a les instal·lacions del CEM Estuch, que vol aconseguir la superació personal i perdre la por a l’aigua, adaptar-se i dominar al medi aquàtic.\nCal portar tovallola, gorro i calçat de piscina. Només es podran donar de baixa d’aquesta activitat durant el primer trimestre. La resta de trimestres les baixes hauran de ser justificades per problemes mèdics\nActivitat dirigida a nens i nenes de P4 fins a 6è de primària. Es desenvolupa la coordinació motriu a través de les arts marcials, L’alumne adquirirà destresa i habilitat en el domini d’aquest, treballant l’estabilitat, l’equilibri, la coordinació, la memòria, la flexibilitat, la concentració, el fons, la resistència, el to muscular, la força, l’agilitat i la rapidesa, entre d’altres capacitats.\nCal portar dobok (el monitor pot facilitar la compra). En el grup de infantil caldrà que alguns pares ajudin a posar i treure els doboks, si no l’activitat pot començar una mica més tard.


Vols barats de Santiago de Compostela a Praga des de 199 € a Iberia\nVols barats Txèquia Praga Santiago de Compostela-Praga\nVols barats de Santiago de Compostela a Praga (PRG) de Santiago de Compostela a Praga Santiago de Compostela-Praga, Txèquia\nVols Santiago de Compostela-Praga\nConsulta l’oferta de vols de Santiago de Compostela a Praga i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Santiago de Compostela a Praga.\nEls preus mostrats corresponen a cerques de vols a de Santiago de Compostela a Praga fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Vins i caves Fermí Bohigas\nPer a sorprendre\nEl darrer diumenge de cada mes, Bohigas oferirà una visita a les caves amb el 30% de descompte i una ampolla de regal\nDes d'aquest mes de juny, Caves Bohigas oferirà una visita a les seves caves subterrànies amb el 30% de descompte el darrer diumenge de cada mes. La proposta forma part de l'àmplia oferta d'activitats d'enoturisme de Bohigas i consisteix en una visita a les caves per conèixer la seva història, els inicis de la qual es remunten a principis del segle XX.\nLes caves subterrànies són l'espai on es realitza la segona fermentació del cava, amb total absència de llum i so, amb una temperatura constant de 16 graus. La visita també inclou el tast de dos productes en acabar el recorregut i una ampolla de regal, cortesia de Bohigas.\nAmb aquesta acció, Caves Bohigas pretén promoure les activitats de lleure i oci a les vinyes de Can Macià, aprofitant la història centenària de la casa i l'entorn privilegiat en què es troba.\nPreu: 10 euros (el darrer diumenge de cada mes; habitualment, el preu és 15 euros).\nComprèn: Visita guiada al celler i les caves + degustació de dos productes + regal d'una ampolla de cava.\nPeríode: Darrer diumenge de cada mes, amb reserva prèvia (l'activitat es pot fer tot l’any, també amb reserva prèvia).\nPer a més informació i reserves, podeu trucar al 608 503 486 o bé omplir el formulari de contacte.\nUtilitzem cookies pròpies i de tercers per millorar els nostres serveis i mostrar publicitat relacionada amb les seves preferències mitjançant l'anàlisi dels seus hàbits de navegació. Si continua navegant, considerem que accepta el seu ús. Podeu obtenir més informació, o bé conèixer com canviar la configuració, a la nostra Política de cookies\nFINCA CAN MACIÀ / 08711 ÒDENA (BARCELONA) - ESPANYA / T +34 93 804 81 00 / info@bohigas.es\nHorari d’atenció al client: De dilluns a dijous de 8h a 18h. i els divendres de 7h a 15h.


Teles pre-tallades per a patchwork online | EL RACÓ DEL PUNT\nVenem kit de teles de patchwork pre-tallades\nPer donar forma a qualsevol projecte de patchwork és necessari utilitzar diferents trossos de tela i combinar-los entre si. Però a vegades són tan petits que val la pena comprar el teixit per metres. Per això, a El Racó del Punt i el Patchwork et donem l’oportunitat de comprar les teves teles a partir d’unitats de 25.\nA més, t’oferim packs de teles pre-tallades per a patchwork, amb varietat de mides i amb colors i dissenys combinats. Són perfectes per als treballs de costura en els quals necessites emprar moltes teles diferents i coordinar-les entre si. Descobreix-ho en el nostre catàleg online.


El bruxisme, un mal hàbit que cal evitar - Clínica Dental Esthetics - Dr. Roca Genoves\nEl bruxisme, un mal hàbit que cal evitar\nby Dental | març 14, 2019 | Sense categoria\nEl bruxisme és la fricció, generalment involuntària, de les dents. Sol ser més habitual durant la nit, mentre dormim, però també és possible durant el dia.\nNormalment, els casos lleus no requereixen tractament, però si l’hàbit persisteix i és molt intens, hem d’anar al dentista perquè les conseqüències poden ser greus. Quan estrenyem o rellisquem les dents, això pot danyar l’estructura de les peces dentals i el fet de pressionar els músculs i els teixits que envolten la mandíbula poden provocar contractures dels músculs de la cara, mal de cap, dolor d’oïda i insomni.\nNo es coneix la causa exacta, però es creu que pot ser fruit d’una combinació de diversos factors. I et diem quins són els més freqüents:\nMedicaments, com els antidepressius\nEl tipus d’alimentació\nMala alineació dental\nConsum d’alcohol, tabac i drogues\nCom hem parlat abans, en els casos en què el dolor és lleu, no és necessari un tractament, però hem de tenir en compte que també s’ha de tractar en els casos més greus. A Dental Esthetics, realitzem tractaments per millorar i alleujar els símptomes provocats per aquesta patologia.\nL’ús de fèrules i protectors bucals durant la nit acostuma a ser una opció molt efectiva. Els primers, són de goma o de plàstic i es poden fer a mida, en canvi, les fèrules són motlles de la mateixa dentadura elaborats amb un material de plàstic específic.\nTot i això, es requereix la visita d’un especialista, com nosaltres, per diagnosticar cada cas i poder posar-hi remei. Per això, pots demanar cita a la clínica i nosaltres t’assessorarem sobre quin és el procediment més adequat que has de seguir.


Avui s’ha lliurat a Oncovallès la recaptació de la Caminada contra el Càncer de la Llagosta | La Llagosta informa\nLa infermera llagostenca Gloria González i la colla gegantera de la Llagosta han lliurat aquest matí la recaptació de la 6a Caminada contra el Cáncer a Oncovallès, l’entitat de la nostra comarca que es dedica a l’atenció de les persones amb càncer i els seus familiars. A l’acte de lliurament han assistit també l’alcalde de la Llagosta, Óscar Sierra, i el regidor de Salut Pública, Mariano García.\nEl president d’Oncovallès, Pere Cladellas, ha rebut la comitiva llagostenca i, juntament amb personal de l’entitat, ha estat l’encarregat de rebre els 1.270 euros aconseguits a la Caminada contra el Càncer del passat 17 d’octubre. Durant la jornada solidària, Oncovallès va estar present a la plaça d’Antoni Baqué amb una parada de venda de productes, que va recaptar 870 euros. Així, la iniciativa solidària es va saldar amb una suma total de 2.140 euros.\nA més de l’acte de lliurament de la recaptació, la visita ha servit per conèixer de primera mà els serveis gratuïts que Oncovallès ofereix tant a les persones amb càncer com als seus familiars. Entre aquests serveis hi ha el tallers, les sessions de teràpia grupal, l’atenció psicològica tant a pacients com a familiars o les perruques gratuïtes que s’ofereixen a les persones afectades pels tractaments contra el càncer. En aquest sentit, Gloria González també ha lliurat els cabells per confeccionar aquestes perruques que han aconseguit les perruqueries de la Llagosta.\nL’Ajuntament de la Llagosta manté des de fa uns anys un conveni amb Oncovallès. El Consistori fa una aportació econòmica anual per ajudar a sufragar les despeses d’atenció de l’entitat vallesana.\nTorna la Caminada contra el Càncer a benefici d’Oncovallès


Prova i error: Homenatge a Pi de la Serra\nAhir a la nit es va celebrar a la sala Luz de Gas un concert d’homenatge a Quico Pi de la Serra amb motiu dels seu setanta aniversari. És una ocasió excel·lent perquè aquest dimecres ens acompanyi també en al nostra Secció dedicada a la Cançó.\nAl concert van participar-hi com a convidats una sèrie d’amics del cantant, la majoria molt joves, entre els que podem mencionar els noms de Sanjosex, Marc Parrot, Carles Freixes, Carme Canela o Roger Más. Cal assenyalar el fet curiós que, a excepció del veterà cantant madrileny Javier Krahe, no hi varen intervenir artistes de la generació del Quico.\nHem de dir que l’homenatja’t està en plena forma, tant pel que fa al seu paper de guitarrista com al de cantant, doncs conserva una veu fresca i potent. Va aprofitar l’ocasió per estrenar tres noves cançons i, és clar, va repassar alguns dels seus temes clàssics. Escoltant-los vaig recordar les seves actuacions, més intimes, que va fer, ja fa molts anys, a l’espai cultural dels Quatre Gats, quan la meva cunyada Teresa s’ocupava de la seva programació.\nNosaltres escoltarem avui una de les seves peces més emblemàtiques “M’agrada el blues”, que defineix veritablement el gust musical d’aquest gran músic i cantautor català.\nPublicat per Josep M.Cortina a 11/07/2012


Fins al 8 de gener es podrà visitar al passadís central de l’Hospital Comarcal, la mostra fotogràfica amb el títol "Capacitats 2017".\nFins al 8 de gener es podrà visitar al passadís central de l'Hospital Comarcal, amb el títol Capacitats 2017, una exposició fotogràfica que mostra el treball que fan les 8 entitats i associacions integrades en la Comissió Municipal per Benestar de les Persones amb Discapacitat.\nEn l'acte d'inauguració de divendres passat hi van assistir representants i usuaris de les diverses entitats que treballen en l'àmbit de les discapacitats i el tinent d'alcalde de l'Àrea de Serveis a les Persones i Promoció Social, Ramon Zaballa.\nEn el seu parlament Zaballa ha afirmat que l'exposició vol difondre l'activitat que fan les entitats durant l'any i alhora sensibilitzar tothom sobre la problemàtica de les persones amb discapacitat. El regidor ha recordat que el dia 3 de desembre es commemora el Dia Internacional d'aquest col·lectiu i ha agraït a les entitats “la gran feina que fan pel reconeixement i inserció d'aquest col·lectiu en tots els àmbits de la societat”. Ramon Zaballa ha posat èmfasi també en l'activitat de sensibilització que es fa a les escoles. “Fa 4 anys es feien aquestes activitats en dues escoles. Aquest any ja hem arribat a 8 escoles”, ha dit.


centre catòlic mataró: La Festa del Bàsquet Català premia el bàsquet mataroní\nLa Festa del Bàsquet Català premia el bàsquet mataroní\n300 persones van omplir l'Espai Endesa a la Festa del Bàsquet Català 2018. Una festa amb presència mataronina en diferents guardons. Un dels premis grans se'l va endur Núria Martínez, que va recollir el reconeixement a millor jugadora catalana en competicions d'àmbit estatal. Martínez ha jugat al Citylift Girona. Olga Ruano, qui no va poder ser a la gala, es va emportar el premi a millor jugadora de Copa Catalunya, mentre que el seu entrenador al Boet, Jordi Vizcaino, va pujar a recollir el de millor entrenador d'equips femenins en àmbit català. Pels boetistes la cosa no va quedar aquí, si no que el sènior femení també ha estat reconegut com a campió de Copa. La Unió Esportiva també ha marxat amb les mans plenes. El fins ara president de l'entitat, Joan Ventura, ha rebut la medalla d'argent, així com Frederic Genisans. L'acte el van conduir la periodista Ana Boadas i l'actor Fermí Fernàndez. Amb aquesta gala es tanca definitivament de la temporada 2017-2018.\ndt., 03/07/2018 - 12:48\nPublicat per ccm a dimecres, de juliol 11, 2018


La por: Una emoció profunda La por: Una emoció profunda – MónTerrassa\nLa por: Una emoció profunda\nUn article de Miquel Serracanta Domènech, assesor i "coach"\nTornem a estar dins una situació global molt complicada a causa de la segona onada de la Covid-19. Inicialment alguns experts van equiparar aquesta pandèmia a les dues grans crisis dels darrers 20 anys (la bombolla d’internet i la crisi de les hipoteques sub-prime), però és obvi que, per durada i intensitat en aquests 7 mesos, s’assimila ja, en impacte, als fenòmens més dramàtics del Segle XX com el “crac del 29”, que va marcar un abans i un després pel món.\nDurant els dies de confinament a casa, i restriccions diverses, tothom ha tingut més temps personal, perquè s’han evitat desplaçaments i moltes activitats socials no s’han pogut fer normalment. Les rutines diàries han canviat molt i algunes persones han pogut connectar més intensament amb les seves emocions.\nAquestes són sis:\nFàstic, tot i que poden tenir altres noms com a derivats.\nAquesta connexió amb el seu interior, haurà estat probablement en diferents sentits, tant negativament com positiva, i la seva vivència individual els haurà servit d’aprenentatge i millora de l’autoconeixement personal.\nParlem aquí i ara de la por, caracteritzada per una intensa sensació desagradable deguda a la percepció d’un perill actual, futur o (fins i tot) passat, sigui real o imaginari en la ment de la persona.\nLa por és una emoció primària que es deriva de l’aversió natural al risc dels éssers humans, i de la voluntat de subsistir com a espècie. Tots els humans la portem de “sèrie” des de petits doncs, amb la seva naturalesa protectora, ens fa conservadors i per tant que evitem prendre riscos innecessaris.\nDurant aquest més de mig any hem conviscut amb persones que, segurament perquè tenen més pors o són més prudents, han limitat més la seva vida que altres que alguns podrien considerar més “valents”. El fet de, per exemple, no portar mascareta pel carrer, no és tant un símbol de “valentia”, com probablement el que ho fa deu pensar, sinó una mostra d’extrema insolidaritat amb la resta de ciutadania, i una vergonya extrema com a individu insolidari. Portar la mascareta és un senyal de solidaritat i de civisme, ja que tots els estudis diuen que protegeix més als altres que no pas a un mateix. Vet aquí la curiositat d’aquest element, que no seria tant un EPI (Element de protecció Individual) com són uns guants, unes olleres o unes botes de seguretat, sinó un EPS (Element de protecció Social). També és obvi que els qui no les porten no serien els lectors habituals d’articles com aquest, ni de diaris, revistes, ni molt menys de llibres…. però això ja seria per una altra reflexió.\nAixí doncs la por és bona, o no? Hem vist que és necessària per a sobreviure com a espècie i com a societat, però cal, en la mesura adequada, ser capaç de trencar-la de tant en tant, sent valents i prenent decisions que a vegades ens trauran de la nostra zona de confort i rutina.\nL’escriptor Paolo Coelho afirmava “Quantes coses perdem per la por a perdre”, destacant que la nostra pròpia voluntat de no perdre les condicions actuals ens limita en arriscar-nos i fa que ens perdem altres possibilitats que, potser, són millors que l’original que volem protegir per no perdre. Només els valents que s’arrisquen a fer aquest difícil pas i decidir per sobre de la por limitant, poden trobar un nou camí.\nEn aquest sentit, les pel·lícules de terror són tan populars perquè es dirigeixen justament a les nostres pors arquetípiques. La psicologia afirma que les anem a veure perquè volem entendre els nostres propis temors i pors com a població. Hi anem a la recerca d´un estímul i una resposta segura, donat que gaudim d’experimentat totes les 6 emocions, fins i tot quan venen d´una font negativa.\nEn les meves reflexions sempre m’agrada afegir unes breus recomanacions, en aquest cas, en són cinc:\n1.- Conèixer-nos millor a nosaltres mateixos, entendre les nostres pors i la resta d’emocions\n2.- Experimentar amb petits canvis de rutina, i “notar” quines emocions ens fan sentir\n3.- Compartir experiències i aprenentatges emocionals, a través d’una comunicació bidireccional sincera, oberta i transparent amb bons amics/amigues\n4.- Atrevir-nos una miqueta més, pas a pas, a trencar els nostres límits i sortir de la zona de rutina i confort\n5.- Demanar consell a especialistes quan siguem davant d’encreuaments complicats per resoldre nosaltres mateixos. Ells ens faran de mirall i ens ajudaran a trobar la nostra pròpia solució\nAcabo, finalment, amb una frase d’Aristòtil, de fa més de 2.300 anys: “Qui hagi superat les seves pors serà verdaderament lliure”. Som-hi doncs, atrevim-nos a decidir i marcar el nostre propi futur, superem les nostres pors i exercim cadascú com a éssers humans lliures en pro d´una societat conjunta millor per a tothom.\nMiquel Serracanta Domènech Assesor i “coach”


Inside Out ajuda a educar les emocions - Contes de Mantega de Llet de Vaca Suïssa\nGran èxit de Pixar i Disney, Inside Out és la història de la Riley, una nena d’onze anys que es trasllada a viure a Sant Francisco amb la família. Aquest canvi provoca en ella un estat d’ànim de confusió.\nEls sentiments de la noia, l’alegria, la tristesa, la ira, la por i el fàstic, es destaroten i comencen una lluita un xic caòtica per controlar la vida de la nena.\nL’aventura té lloc en dos plans: un, a l’interior (inside) del seu cap. Els personatges de les emocions malden per dominar els pensaments de la Riley. Dos, a la vida real (out) on es fa visible el comportament de la noia fruit del rebombori interior que s’esdevé dins del seu cap.\nS’han escrit moltes crítiques i totes molt bones sobre aquesta pel·lícula Inside Out. Audaç, enginyosa, reflexiva, creativa; visualment brillant, enlluernadora, exuberant.\nUna metàfora meravellosa i emblemàtica per comprendre les pròpies emocions i aprendre l’empatia cap els altres.\nEnfocaré, doncs, el meu comentari en el valor pedagògic del film.\nLes emocions que encarnen els diferents personatges i la interrelació que s’hi estableix és una idea original que pot ajudar a entendre el paper que juguen les emocions a les nostres vides.\nPerò abans d’aprendre’n la gestió de les emocions, cal conèixer-les, identificar-les i acceptar-les. L’abordatge que la pel·lícula fa en aquest sentit em sembla interessant.\nLa docent Esther Garcia Navarro parla del concepte Consciència emocional al número del quadern Faros Com educar les emocions? La intel·ligència emocional a la infància i l’adolescència.\nGarcia Navarro hi explica que en el desenvolupament de la intel·ligència emocional cal que l’infant aprengui a conèixer-se bo i prenent consciència de quines són les seves emocions en cada situació.\nProposa començar treballant la consciència emocional. Consisteix en connectar amb els nostres sentiments responent algunes qüestions:\n– Com em sento?\n– Per què em sento d’aquesta manera?\n– Com estic manifestant el que estic sentint?\nEs tracta de treballar la identificació de les emocions, etiquetar-les, posar-les-hi nom.\nDesprés cal aprendre’n la gestió, és a dir, què en fem d’allò que sentim i, en cas de voler canviar-ho, com podem fer-ho.\nAleshores, Garcia Navarro proposa respondre les preguntes: Aquesta emoció m’ajuda en la situació i moment actual? Quina estratègia puc usar per a mantenir-la? O bé, què puc fer per a canviar-la i sentir-me millor?\nLa docent conclou que els pares han de ser un referent per ajudar a desenvolupar les competències emocionals dels seus fills.\nEn aquest sentit, considero el film Inside Out una eina de treball força eficaç. D’una banda, el plantejament brillant que en fa de la qüestió, i d’una altra, la capacitat d’atracció de la pel·lícula per captar l’atenció dels infants.\nEduard Punset, al pròleg d’aquest mateix quadern Faros, considera l’aprenentatge emocional tota una prioritat, fins i tot per davant de l’aprenentatge dels continguts acadèmics.\nAprendre a gestionar les pròpies emocions –i no reprimir-les, com s’ha fet durant segles- és clau per a l’èxit dels adults futurs.\nSandra Gómez Rey 3 setembre, 2016 Leave a commentRecomano pel·lículeseducació emocional, emocions, Faros Sant Joan de Déu, relació pares i fills